ರಿಂಗ್ ರೋಡ್ (ಚಲನಚಿತ್ರ)

ರಿಂಗ್ ರೋಡ್ 2015 ರ  ಕನ್ನಡ ಅಪರಾಧ ನಾಟಕ ಚಲನಚಿತ್ರವಾಗಿದ್ದು, ಪ್ರಿಯಾ ಬೆಳ್ಳಿಯಪ್ಪ ನಿರ್ದೇಶಿಸಿದ್ದಾರೆ ,  ರಂಜಿನಿ ರವೀಂದ್ರ ದಾಸ್ ನಿರ್ಮಿಸಿದ್ದಾರೆ. ಇದರಲ್ಲಿ ಅಲ್ಟ್ಮಾಶ್ ಶಕ್ರೀನ್ ಮುಖ್ಯ ಪಾತ್ರದಲ್ಲಿ ನಟಿಸಿದ್ದಾರೆ. ಪೋಷಕ ಪಾತ್ರದಲ್ಲಿ ನಿಕಿತಾ ತುಕ್ರಾಲ್, ದುನಿಯಾ ವಿಜಯ್, ಅವಿನಾಶ್, ಮಾಳವಿಕಾ ಅವಿನಾಶ್, ಪತ್ರೆ ಅಜಿತ್, ಶೃಂಗ ಬಿವಿ ಮತ್ತು ಸಾಗರ್ ಪುರಾಣಿಕ್ ಇದ್ದಾರೆ.  ಬೆಂಗಳೂರಿನಲ್ಲಿ  2003 ರಲ್ಲಿ ಭಾವಿ ಪತ್ನಿ ಶುಭಾ ಮೂಲಕ ನಡೆದ ಸಾಫ್ಟ್ವೇರ್ ಇಂಜಿನಿಯರ್ ಗಿರೀಶ್ ಅವರ ಕುಖ್ಯಾತ ಕೊಲೆಯನ್ನು ಈ ಚಿತ್ರವು ಸ್ವಲ್ಪ ಮಟ್ಟಿಗೆ ಆಧರಿಸಿದೆ  ಈ ಚಿತ್ರವನ್ನು ಸಂಪೂರ್ಣ ಮಹಿಳಾ ತಂಡ ನಿರ್ಮಿಸಿದೆ, ಇದು ಕನ್ನಡ ಭಾಷೆಯ ಚಿತ್ರರಂಗದಲ್ಲಿ ಮೊದಲನೆಯದು. 

 ಪಾತ್ರವರ್ಗ 

 ಅಲ್ಟ್ಮಾಶ್ ಶಕ್ರೀನ್
 ದುನಿಯಾ ವಿಜಯ್
 ಅವಿನಾಶ್
 ಮಾಳವಿಕಾ ಅವಿನಾಶ್
 ನಿಕಿತಾ ತುಕ್ರಾಲ್
 ಪತ್ರೆ ಅಜಿತ್
 ನೀತೂ
 ಸಾಗರ್ ಪುರಾಣಿಕ್
 ಶೃಂಗ ಬಿ.ವಿ
 ಕಿಶೋರಿ ಬಲ್ಲಾಳ್
 ನೇತ್ರಾ
 ಪದ್ಮಜಾ ರಾವ್
 ಚಿತ್ರಾ ಶೆಣೈ
 ಶ್ರೀನಗರ ಕಿಟ್ಟಿ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ
 ಪ್ರೇಮ್ ಕುಮಾರ್ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ
 ಸಂಜನಾ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ

 ನಿರ್ಮಾಣ 
ಡಿಸೆಂಬರ್ 2013 ರಲ್ಲಿ ದಿ ಇಂಡಿಯನ್ ಎಕ್ಸ್‌ಪ್ರೆಸ್‌ಗೆ ನೀಡಿದ ಸಂದರ್ಶನದಲ್ಲಿ, ನಿರ್ದೇಶಕಿ ಪ್ರಿಯಾ ಬೆಳ್ಳಿಯಪ್ಪ ಅವರು ಚಿತ್ರದ ತಂಡವು ಮುಖ್ಯವಾಗಿ , ಸಹವರ್ತಿಗಳನ್ನು ಒಳಗೊಂಡಂತೆ,  18 ಕ್ಕೂ ಹೆಚ್ಚು ಜನರನ್ನು ಒಳಗೊಂಡಿದೆ ಎಂದು ಹೇಳಿದರು, ಫಿಲ್ಮ್ ಮತ್ತು ಟೆಲಿವಿಷನ್ ಇನ್‌ಸ್ಟಿಟ್ಯೂಟ್ ಆಫ್ ಇಂಡಿಯಾದ ಹಳೆಯ ವಿದ್ಯಾರ್ಥಿಗಳಾದ, ಛಾಯಾಗ್ರಾಹಕಿ ರೇಶ್ಮಿ ಸರ್ಕಾರ್ ಮತ್ತು ನಿರ್ದೇಶಕಿ ಪ್ರಿಯಾ ಬೆಳ್ಳಿಯಪ್ಪ ಅವರಿಗೆ ಈ ಚಲನಚಿತ್ರವು ಮೊದಲನೆಯದು. ಚಿತ್ರತಂಡದಲ್ಲಿ ನಿರ್ಮಾಪಕಿ ರಂಜಿನಿ ರವೀಂದ್ರ ದಾಸ್, ಸಂಕಲನಕಾರ ಮೇರಿಯನ್ ಡಿಸೋಜಾ, ಸಂಗೀತ ನಿರ್ದೇಶಕಿ ವಾಣಿ ಹರಿಕೃಷ್ಣ ಕೂಡ ಇದ್ದರು . ವಸ್ತ್ರ ವಿನ್ಯಾಸಕ, ಸಂಭಾಷಣೆ ಬರಹಗಾರ, ನೃತ್ಯ ಸಂಯೋಜಕ ಮತ್ತು ಕಲಾ ನಿರ್ದೇಶಕ ಸೇರಿದಂತೆ ಉಳಿದ ಸಿಬ್ಬಂದಿ, ಸ್ನೇಹಿತರು ಮತ್ತು ಪರಿಚಯಸ್ಥರ ಮೂಲಕ ತಂಡದಲ್ಲಿ ಸೇರಿದರು.  

ಮಹಿಳಾ ಪ್ರಮುಖ ಪಾತ್ರಕ್ಕಾಗಿ, 500 ಕ್ಕೂ ಹೆಚ್ಚು ಹುಡುಗಿಯರನ್ನು ಆಡಿಷನ್ ಮಾಡಲಾಯಿತು,   ಈ ಚಿತ್ರವು ಕನ್ನಡ ಭಾಷೆಯಲ್ಲಿ ಮೊದಲ ಮಹಿಳಾ ತಂಡದಿಂದ ಮಾಡಲ್ಪಟ್ಟಿದೆ ಎಂದು ಪರಿಗಣಿಸಿ, ಚಿತ್ರದಲ್ಲಿನ ಹೆಚ್ಚಿನ ನಟರು ಉಚಿತವಾಗಿ ಕೆಲಸ ಮಾಡಿದರು. ವಿಜಯ್ ತಮ್ಮ ಪಾತ್ರಕ್ಕೆ  1 ರೂಪಾಯಿ ಸಂಭಾವನೆ ತೆಗೆದುಕೊಂಡಿದ್ದಾರೆ. ಒಂದು ಹಾಡಿನಲ್ಲಿ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡಿರುವ ನಟ ಪ್ರೇಮ್ ಕುಮಾರ್   ಅವರು 101  ರೂಪಾಯಿಯನ್ನು ಮೆಚ್ಚುಗೆ ಮತ್ತು ಅದೃಷ್ಟದ ಸಂಕೇತವಾಗಿ ನಿರ್ದೇಶಕರಿಗೆ ನೀಡಿದ್ದಾರೆ ಎಂದು ವರದಿಗಳು ತಿಳಿಸಿವೆ. ಈ ಹಾಡಿಗೆ ಹಿನ್ನೆಲೆ ಗಾಯನವನ್ನು ನಟ ಮತ್ತು ಚಲನಚಿತ್ರ ನಿರ್ದೇಶಕ ಸುದೀಪ್ ಮಾಡಿದ್ದಾರೆ, ಅವರು ಉಚಿತವಾಗಿ ಕೆಲಸ ಮಾಡಿದರು. 

 ಶೀರ್ಷಿಕೆ ಬದಲಾವಣೆ 
ಆರಂಭದಲ್ಲಿ ರಿಂಗ್ ರೋಡ್ ಶುಭಾ ಎಂಬ ಶೀರ್ಷಿಕೆಯೊಂದಿಗೆ, ತಯಾರಕರು ಸೆಂಟ್ರಲ್ ಬೋರ್ಡ್ ಆಫ್ ಫಿಲ್ಮ್ ಸರ್ಟಿಫಿಕೇಶನ್ (CFBC) ನಿಂದ "ಯಾವುದೇ ಪರಿಚಿತ ವ್ಯಕ್ತಿಯ ಹೆಸರನ್ನು ಅವರ ಅನುಮತಿಯೊಂದಿಗೆ ಅಥವಾ ಇಲ್ಲದೆ ಬಳಸುವುದನ್ನು ನಿಷೇಧಿಸುವ" ಮಾರ್ಗಸೂಚಿಗಳನ್ನು ಉಲ್ಲೇಖಿಸಿ ಆಕ್ಷೇಪಣೆಯನ್ನು ಎದುರಿಸಿದರು. ಶುಭಾ  ಎಂಬ ಹೆಸರು 2003 ರಲ್ಲಿ ತನ್ನ ಭಾವೀ ಪತಿಯ ಕೊಲೆಯಲ್ಲಿ ಭಾಗಿಯಾಗಿದ್ದ ಶುಭಾಗೆ ನೇರ ಉಲ್ಲೇಖ ಎಂದು ಹೇಳಲಾಗಿದೆ ಮತ್ತು ಈ ಚಲನಚಿತ್ರವು ಆ ಘಟನೆವನ್ನು ಆಧರಿಸಿದೆ ಎಂದು ಹೇಳಲಾಗಿದೆ.  ಅದರ ನಂತರ, ಚಿತ್ರದ ಶೀರ್ಷಿಕೆಯನ್ನು ರಿಂಗ್ ರೋಡ್ ಸುಮಾ ಎಂದು ಬದಲಾಯಿಸಲಾಯಿತು.   ಸುಮಾಳ ಕಥೆ (ಸುಮಾ ಕಥೆ) ಎಂಬ ಅಡಿಬರಹದೊಂದಿಗೆ ಜನವರಿ 2015 ರಲ್ಲಿ ಶೀರ್ಷಿಕೆಯನ್ನು ರಿಂಗ್ ರೋಡ್ ಸುಮಾ ಎಂದು ಬದಲಾಯಿಸಲಾಯಿತು.  ಜೂನ್ 2015 ರಲ್ಲಿ, ನಿರ್ಮಾಪಕರು ಕರ್ನಾಟಕ ಚಲನಚಿತ್ರ ವಾಣಿಜ್ಯ ಮಂಡಳಿ (KFCC) ನಿಂದ ಆಕ್ಷೇಪಣೆಯನ್ನು ಕಾರಣ, ಅಡಿಬರಹ ಅನ್ನು ಬಿಟ್ಟು ರಿಂಗ್ ರೋಡ್ ಶೀರ್ಷಿಕೆಯಲ್ಲಿ ಅಂತಿಮಗೊಳಿಸಲಾಗಿದೆ. 

 ಧ್ವನಿಮುದ್ರಿಕೆ 
ವಾಣಿ ಹರಿಕೃಷ್ಣ ಅವರು ಧ್ವನಿಮುದ್ರಿಕೆಗಳಿಗೆ ಸಂಗೀತ ಸಂಯೋಜಿಸಿದ್ದಾರೆ, ಅವರು ರೇಖಾ ರಾಣಿ ಮತ್ತು ರಂಜಿನಿ ರವೀಂದ್ರ ದಾಸ್ ಅವರೊಂದಿಗೆ ಸಾಹಿತ್ಯವನ್ನೂ ಬರೆದಿದ್ದಾರೆ. ಧ್ವನಿಮುದ್ರಿಕೆಯ ಆಲ್ಬಂ ಐದು ಹಾಡುಗಳನ್ನು ಒಳಗೊಂಡಿದೆ.  ಇದನ್ನು 29 ಸೆಪ್ಟೆಂಬರ್ 2014 ರಂದು ಬೆಂಗಳೂರಿನಲ್ಲಿ ಬಿಡುಗಡೆ ಮಾಡಲಾಯಿತು.  

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 


ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು